|  |
| --- |
| **GUVERNUL REPUBLICII MOLDOVA****H O T Ă R Â R E nr**.**\_\_\_\_\_\_\_** **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2025****Chișinău** |

**cu privire la acordarea titlului de parc industrial**

**Societății cu Răspundere Limitată „Ionaș Estate”**

În temeiul art.10 alin. (4) și art.11 din Legea nr.182/2010 cu privire la parcurile industriale (Monitorul Oficial al Republicii Moldova, 2010, nr.155-158, art.561), cu modificările ulterioare, Guvernul HOTĂRĂŞTE:

1. Se acordă titlul de parc industrial Societății cu Răspundere Limitată *(în continuare - SRL „Ionaș Estate”)*, IDNO 1025600019305, care va administra Parcul Industrial „Phoenix”, de categoria „A”, amplasat în satul Costești, raionul Ialoveni, pe un teren cu suprafața de 15,3501 ha (numărul cadastral 5515502.1020), proprietate privată.
2. SRL „Ionaș Estate”, în colaborare cu autoritatea publică locală Costești, va întreprinde, în termen de 3 luni de la data publicării în Monitorul Oficial al Republicii Moldova, toate măsurile necesare pentru schimbarea destinației terenului identificat la pct. 1 din teren cu destinație agricolă în teren pentru construcții, în conformitate cu prevederile legislației în vigoare.
3. Se stabileşte că, în cazul în care destinația terenului nu va fi schimbată în termenul prevăzut la pct. 2, precum și în cazul în care, pe parcursul a trei ani de la data intrării în vigoare a prezentei hotărâri, terenul Parcului Industrial „Phoenix” nu va fi racordat la rețelele de utilități publice ale satului Costești, SRL „Ionaș Estate” i se va retrage titlul de parc industrial, cu aplicarea prevederilor art. 23 alin. (5) din Legea nr. 182/2010 cu privire la parcurile industriale.
4. Prezenta hotărâre intră în vigoare la data publicării în Monitorul Oficial al Republicii Moldova.

### Prim-ministru Dorin RECEAN

**Contrasemnează:**

**Viceprim-ministru,**

**Ministrul dezvoltării**

**economice și digitalizării Doina NISTOR**